
DRUMUL NOSTRU 

în vreme de cumpănă grea nu e uşor să ne orientăm. Volbura colbului înghite drumu¬ 
rile până lângă vârful picioarelor şi călătorii nu mai văd ţelurile către care au pornit. Unii 
şovăie, alţii se îndoiesc, unii blestemă şi se vor pe calea întoarsă. Marile furtuni, sub groaza 
cărora spicul ierbii şuieră ca pleasna biciului, trestia se îndoaie, bradul se prăbuşeşte din 
rădăcină şi însuşi stejarul tremură din frunză, ne dau o icoană a spectacolului sufletesc din 
aceste zile de clătinare a multora. Ţara toată se găseşte pe un drum pe care instinctul poporu¬ 
lui l-a numit drumul destinului, pentru că la capătul lui e viaţa sau moartea. Când ai plecat 
cu spada în mână pe drumul destinului, nu mai există nici un fel de compromis: biruieşti sau 
cazi. Altă alegere nu e. Drumul destinului e drumul eroismului, iar eroismul, care e suprema 
încordare şi suprema descărcare a forţei omeneşti, sub steaua destinului, nu cunoaşte spiritul 
de târguială, fiindcă eroismul are în faţa lui un alt eroism, un eroism duşman, iar încleştarea 
lor nu poate duce decât la nimicirea unuia dintre cei doi răsboinici. Aproape toate neamurile 
pământului se găsesc în acest moment culminant când viaţa se cumpăneşte cu moartea şi 
când numai victoria poate asigura viaţa. într-un răsboi de dimensiuni planetare, cum e 
acesta, nici o raţiune omenească nu mai poate întoarce cursul lucrurilor. Singure armele vor 
hotărî. Acesta e un adevăr elementar ca fatalitatea, elementar ca o bunecuvântare sau ca un 
blestem. Cei care dârdâie de frică nu-1 înţeleg; cei care vor să-l ocolească nu scapă de el; cei 
care îşi preschimbă ticăloasa laşitate în speranţă iluzorie pusă în generozitatea duşmanului 
sunt dezertorii morali, pe care neamul întreg e dator să-i îngroape în propria lor ruşine. 

împotriva lor ridicăm cuvântul, cu încredinţarea că demascarea morală a laşităţii este 
prin ea însăşi o lucrare de purificare a sufletului românesc. 

Sunt oameni care, de la început, s-au împotrivit şi se împotrivesc orientării României 
către puterile Axei din motive ideologice. Oamenii aceştia vin din tabăra unei democraţii care 
fărâmiţase viaţa internă a ţării în 16 partide, anulând astfel, în ultimul deceniu, însăşi posibi¬ 
litatea de a închega un parlament, de a forma un guvern şi de a-i garanta durabilitatea. 
Antreprenori ai haosului pe care îl pricinuiseră, oamenii aceştia se simţeau desfiinţaţi de 
perspectiva instituirii unui regim totalitar şi unitar, asemănător cu cel din Germania şi Italia. 
Mai presus de interesele ţării, care mergea viguros către această nouă orientare, ei puneau 


interesele clubului politic, în numele unei democraţii care se prăbuşea pretutindeni în 
Europa. Să amintim că toţi aceşti oameni erau tovarăşii şi obligaţii unei evreimi puternice, 
care nu admitea o înrudire românească cu ideea naţional-socialistă germană, fiindcă ea 
însemna sentinţa de moarte a dominaţiei iudaice. Oricine a murmurat împotriva apropierii 
politice de Germania n-a făcut-o în favoarea românismului, ci în beneficiul iudaismului, 
împotriva căruia întreaga ţară tânără protesta sângerând din rărunchi. 

Sunt apoi oameni care au murmurat contra răsboiului nostru alături de Germania. 
Dacă, fără osteneală, îi identificăm pe aceştia în cei dintâi, nu e greu să le descoperim moti¬ 
vele. Gravitatea morală a poziţiei lor vine însă din altă parte. Ca s-o înţelegem mai bine, să 
răspundem întâi la întrebarea: de ce a intrat România în răsboi? A intrat ea din setea de a 
domina- pe alţii sau a intrat ca o simplă anexă a vreunui imperialism străin? Conştiinţa 
românească, îmbrăţişând acest răsboi, pe care l-a numit sfânt, cu o spontaneitate ce nu putea 
să vină decât din adâncimile instinctului rassei, ne spune cu totul altceva. România din iunie 
1941 a ridicat armele împotriva catastrofei din anul blestemat 1940. Oricâtă durere şi oricâtă 
umilinţă a îndurat acest neam în fluviul vijelios al istoriei sale, niciuna n-a fost mai adâncă şi 
sfâşietoare ca durerea şi umilinţa din anul 1940, când Basarabia şi Bucovina au tost smulse 
din nou, ca printr-o lovitură de trăsnet din senin, şi când inima românismului transilvan a 
fost despicată în două. Fiinţa statului însuşi se clătina din temelie, iar izolarea şi neputinţa în 
care ne găseam de a schiţa măcar un gest de apărare bărbătească s-a repercutat în lumea 
întreagă ca o nedemnitate şi ca o desonoare. în nedesăvârşita ordine omenească a istoriei, 
dreptul asupra pământului strămoşesc se măsoară cu capacitatea unui popor de a-şi vărsa 
sângele pentru el. Un neam care nu e în stare să facă gestul apărării însângerate se dovedeşte 
în ochii întregii lumi ca nevrednic să stăpânească pământul pe care trăieşte. Când lupţi şi cazi 
eroic pentru dreptul tău, îţi rămâne în lume un prestigiu al demnităţii şi al onoarei, iar în 
sufletul tău mângâierea şi tăria morală a sacrificiului adus. România din 1940, doborâtă fără 
luptă, n-a cunoscut nici o satisfacţie, ci numai jalea părăsirii, a izolării, a interdicţiei şi a bru¬ 
talităţii, pe lângă sentimentul covârşitor al catastrofei. Armata ei, care întrupează mândria 
ei, scrâşnea cu sufletul zdrobit de a nu fi putut slobozi un singur glonţ. De aceea, clipa când 
Germania a dat semnalul luptei, a fost ca o deslegare de blestem. Uriaşa hotărâre cu care am 
pornit la luptă nu isvora numai din dorul de a ne recuceri pământurile tâlhărite, dar şi din 
voinţa de a spăla o ruşine şi de a şterge un dispreţ care umbreau pe nedrept numele unui 
neam întreg. Recucerirea fulgerătoare a Bucovinei şi Basarabiei constituie pentru noi un 
drept în plus la stăpânirea acestor sfinte pământuri strămoşeşti. îndărătul ei stă sângele 
vărsat ca o pecete nouă apăsată pe vechile noastre hrisoave. Pentru conştiinţa istoriei, 
această faptă de jertfă şi de eroism cântăreşte ca o greutate morală fără pereche în compa¬ 
raţie cu fapta tâlhărească a Rusiei, care şi acum, ca totdeauna, nu vărsase un pic de sânge, 
furându-ne pământurile. Victoriile armatei noastre în stepele depărtate, cu răsunetul lor 
imens în lumea întreagă, au răsturnat total situaţia morală a ţării, au distrus imaginea carica¬ 
turală pe care celelalte neamuri o aveau despre noi şi ne-au dat satisfacţiile înalte ale unui 
eroism unanim recunoscut. Astăzi, alături de germani şi de finlandezi, suntem singurul 
popor din Europa care stăm cu fruntea sus, în boarea de aur a gloriei. A murit România ruşi¬ 
nată şi umilită de la 1940. Din cenuşa ei a renăscut o ţară vânjoasă, cu dreptul smuls pe 
câmpul de luptă de a participa la noua istorie a omenirii. Nu e acesta un imens câştig moral, 
pe care îl invidiază popoare mult mai numeroase decât noi, prăbuşite sub propria lor deso- 
rientare? 

Şi acum să ne întrebăm ce ar fi vrut oamenii care s-au împotrivit răsboiului şi care 


stau de atunci încoace ca nişte corpuri străine în mijlocul nostru? Unde era astăzi România 
dacă n-ar fi îmbrăţişat noua ordine europeană şi dacă n-ar fi ridicat armele alături de Germa¬ 
nia? Ipoteza unei neutralităţi în acele momente decisive era, pentru noi, cu desăvârşire 
exclusă. Din punct de vedere internaţional nu exista decât alternativa: aderăm sau suntem 
tăvălugiţi. în această alternativă s-a găsit Polonia şi astăzi nu mai există. în această 
alternativă s-a găsit Cehoslovacia şi azi e un protectorat fără nume. în această alternativă s-a 
găsit Jugo-Slavia şi azi e o rămăşiţă de bande prin coclaurii munţilor. în această alternativă 
s-a găsit Grecia şi azi e un popor care cerşeşte pâine. Dintre toate ţările înglobate în utopia 
juridică a Genevei, singură România, prin înţelepciunea ei politică şi prin instinctul realist al 
naţionalismului ei, stă mândră pe pământul patriei şi în consideraţia lumii. Toate celelalte 
sunt în genunchi. Adversarii nesăbuiţi ai răsboiului ar fi dorit să avem această soartă netreb¬ 
nică şi să fim un popor ruinat în gemetele din subterana istoriei. 

Dar e încă ceva care apasă zdrobitor asupra acestor oameni. Catastrofa naţională din 
anul 1940 era consecinţa funestă, dar logică, a politicii democrate, pe care România oficială 
de atunci a făcut-o orbeşte, fără nici o considerare a noilor şi formidabilelor puteri de spirit 
nou ce se ridicau în Europa contra ordinei vechi. Faţă de vulcanismul în erupţie al acestor noi 
puteri, democraţia noastră continuă să creadă în abstracţiunile juridice internaţionale şi să se 
mulţumească cu garanţiile platonice ale Londrei, care s-au dovedit tot atâtea nenorociri pen¬ 
tru popoarele ce s-au răzimat pe ele până la sfârşit. în zadar părea că se ridică din inima ţării 
curentele naţionaliste care arătau încotro trebuie să mergem. Democraţia noastră inventase 
mijloace sadice de a sugruma tendinţele noi şi de a merge anacronic, împotriva spiritului vre¬ 
mii, către prăpastia care se apropia. Dezastrul, atât cât s-a săvârşit, este exclusiv opera regi¬ 
mului democratic. Salvarea, câtă s-a dobândit până acum şi câtă va mai veni până la deplina 
satisfacţie a conştiinţei româneşti, este exclusiv opera cesteilalte Românii. De n-aş fi trăit ca 
un paria în mijlocul hain al acestei democraţii, de n-aş cunoaşte până în ultimul amănunt 
greşelile pe care le-a comis împotriva patriei, nu mi-aş da poate seama până în adâncul lui de 
sensul cuvintelor dezertori morali cu care trebuie să înfierăm pe toţi aceia care murmură sec 
împotriva reparării eroice a dezastrelor provocate de ei. Bunătatea şi îngăduiala noastră creş¬ 
tinească, dorinţa spiritului de concordie ce trebuie să stăpânească pe toţi fiii ţării în clipa 
încordărilor supreme, i-a transformat pe marii vinovaţi de ieri în criticii şi judecătorii operei 
de salvare. Folosind imaginea satirică a unui poet, am putea spune că oamenii aceştia, fan¬ 
tome ale puterii de ieri şi epave ale dezastrului, sunt ca nişte paraziţi cuibăriţi în aripile vultu¬ 
rului. Pasărea împărătească a văzduhului îi ridică şi pe ei odată cu ea, în timp ce paraziţii 
continuă s-o ciupească în sboru-i majestuos. 

Neputând opri avântul de răsbunare şi setea de reabilitare a unei ţări întregi, ei au 
inventat în urmă o altă metodă de opoziţie, învăluită în ipocrizie demagogică. Memorii peste 
memorii au fost înaintate conducerii statului pe tema frângerii în două a răsboiului. Misiu¬ 
nea noastră s-ar fi terminat la Nistru. Am cucerit ce a fost al nostru, restul nu ne mai priveş¬ 
te. Să ne întoarcem acasă şi să părăsim pe seama altora aventura costisitoare din Răsărit. 
Aceste memorii n-aveau însă caracterul discret ce s-ar cere ţinutei unor bărbaţi de stat îngri¬ 
joraţi cu adevărat de soarta patriei. Căci a doua zi erau multiplicate şi divulgate din mână în 
mână cu tendinţa incalificabilă de a reface o popularitate pierdută autorilor lor. Ştiau prea 
bine aceşti oameni că răsboiul României nu se termină la Nistru; ştiau prea bine că atâta 
vreme cât colosul sovietic rămâne în picioare, costumat în fier de sus până jos, victoria 
noastră e numai pe jumătate şi e pândită de primejdii noi; ştiau prea bine poate că, afară de 
aceasta, există un cuvânt de onoare între aliaţii răsboinici şi că părăsirea frontului ar putea să 


aibă urmări tot aşa de funeste ca pierderea luptei înseşi. Dar nu aceasta interesează. Specula¬ 
rea în chip neonest a unei astfel de teme, pe cât de delicată pe atât de absurdă, n-avea alt scop 
decât abjecta meschinărie a refacerii unei popularităţi pierdute, pentru ca marii vinovaţi ai 
dezastrelor de ieri să treacă în ochii naivilor drept salvatorii eventuali de mâine. 

Toate aceste tertipuri, care se rânduiesc în afara intereselor patriei, neurmărind alt¬ 
ceva decât reînvierea regimului democratic, după care suspină epavele lui, ne dau dreptul să 
clasăm pe autorii lor în categoria dezertorilor morali. Când ţara pune în balanţa soartei floa¬ 
rea tineretului ei, în suprema încordare a voinţei de a fi şi de a rămâne români pe acest 
pământ, nimănui nu-i este îngăduit ca din siguranţa unde stă îndărătul frontului să pone¬ 
grească astfel sfinţenia răsboiului şi să speculeze naivitatea mulţimii cu şiretlicuri egoiste, 
care ne-au asvârlit altădată în haos. 

Dar această operă de lentă desorientare nu-şi are hotarul aici. Ea culminează în atitu¬ 
dinea de cobe a victoriei, anticipând sfârşitul răsboiului şi înfăţişându-1 cu perfectă siguranţă 
ca un rezultat negativ şi dezastruos al tuturor strădaniilor noastre. Epavele democraţiei, care 
s-au dovedit incapabili să priceapă ceva din noul rost al lumii europene, care i-a scos din cir¬ 
culaţie, au devenit atoateştiutori, dau cu ghiocul şi, ca nişte sybile şi mafalde, prevestesc vii¬ 
torul - un viitor sumbru dacă mergem mai departe pe drumul eroismului şi al onoarei, un vii¬ 
tor tradafiriu dacă întoarcem spatele marilor prieteni şi ne dăm de partea duşmanului. Nu 
vorbim aici de ramura comunistă, care freamătă până la delir de orice mişcare strategică a 
frontului, în care văd triumful tovarăşului Stalin. Vorbim de aceiaşi oameni vechi, care s-ar 
bucura sălbatic de un eşec în răsărit şi, deci, de un faliment al regimului de azi, dacă nu s-ar 
îngrozi de propria lor soartă la gândul unei invazii bolşevice. Toată experienţa de până acum 
ne-a învăţat că o invazie bolşevică egalează cu exterminarea totală a păturii intelectuale şi că, 
în această operă de sinistră «purificare», nu sunt cruţaţi nici comuniştii din afara sovietelor, 
socotiţi ca infectaţi de spiritul burghez. Cine mai ştie azi de urma lui Mâţă şi a lui Leancă 109 , 
faimoşii ţărănişti comunişti, care au primit ca nişte magi neisprăviţi steaua roşie deasupra 
Chişinăului nostru? Confraţii lor întru democraţie cunosc această tragicomică poveste şi, 
când li se aminteşte, au gata o altă soluţie, pe care o scot însă tot din buzunarul stâng. Când 
va veni eşecul din răsărit, profetizează ei, nu vom avea nici o grijă de invazia rusă. Ea se va 
opri respectuos la malul Nistrului, interzisă ca prin mireacol de cuvântul de ordine al Angliei, 
care nu va îngădui ca bunătatea de Românie să cadă pradă comunismului. Ideea aceasta, una 
din cele mai zănatice din câte s-au rostit în această ţară a tuturor ideilor, se bucură de o largă 
circulaţie în momentul de faţă. Laşii şi naufragiaţii se agaţă de orice pai în desnădejdea lor. 

Acum un an, spre toamnă, mă găseam la Roma şi, din convorbirile cu italienii, verifi¬ 
cam aceeaşi mentalitate nenorocită, care lua în braţe iluzia generozităţii engleze. «Dar dacă 
bombardează Roma?» - îi întrebam. «Imposibil» - era răspunsul tuturor, «aici e Papa şi 
nimeni nu va îndrăsni să lovească Cetatea Eternă...» In locul încrederii în propriile lor puteri 
de apărare şi în capacitatea răsboinică a marilor camarazi germani, desaxaţii aceştia îşi con¬ 
struiau refugii fictive din calcule iluzorii, aşa cum procedează dezertorii noştri morali. Cu o 
înverşunare antigermană care mă înmărmurea, cunoscuţii italieni îmi repezeau în faţă mus¬ 
trarea: «Nu vă înţelegem pe voi, românii, de ce vă bateţi în stepa rusă. Noi, italienii, refuzăm 
să mai luptăm pentru gloria germană.» «Dacă aţi fi vecini cum suntem noi cu monstrul 
bolşevic», le răspundeam, «atunci aţi înţelege de ce ne batem în stepa rusă şi de ce soldaţii 
noştri văd în germani pe camarazii lor mai mari. Dar eu, la rândul meu, nu pot pricepe 
această înverşunare italiană împotriva Germaniei, când armata lui Rommel sângerează în 
pustiul african pentru Italia...» Era cu desăvârşire exclus să ajungem la un acord. Anglofilia 


italiană creştea atât de absurdă încât nici o evidenţă din lume n-o mai putea struni. Atât de 
absurdă încât Badoglio, ajuns la cârmă, a implorat pe anglo-americani să debarce în Italia, 
după înseşi mărturisirile batjocoritoare ale Londrei. Anglofilia, ca formă deghizată a 
laşităţii, a doborât un popor, care - o spunem cu infinită durere frăţească - nu s-a arătat vred¬ 
nic de marele său conducător. Benito Mussolini, cu toate rezervele noastre româneşti, 
rămâne în istorie omul de geniu, care prin corporatism a dat Europei formula salvatoare a 
concordiei sociale, opusă haosului comunist. 

Dar absurditatea absurdităţilor este că din mania antigermană a italienilor, din 
prăpăstioasa trădare a lui Badoglio şi din catastrofa celei mai frumoase ţări din lume, care 
face azi experienţa generozităţii engleze, anglofilii noştri nu vor să tragă nici un învăţământ 
pentru propria lor patrie. Ce dragoste deosebită ar avea pentru noi englezii să ne ocrotească 
împotriva Rusiei, când nici un popor de pe faţa pământului n-a cunoscut până acum genero¬ 
zitatea lor şi când Londra ne tratează zilnic ca pe nişte duşmani şi ne ameninţă cu distrugerea 
totală? Şi admiţând prin imposibil că ar voi, cum ar putea să împiedece invazia bolşevică? 
Cel care duce greul răsboiului de partea cealaltă e doar Stalin cu forţa pe care o ţine în mână. 
Nu e nevoie să fii specialist în strategie pentru a observa că anglo-americanii nu fac altceva de 
lungă vreme decât exerciţii neisbutite de debarcare acolo unde au în faţă numai armata ger¬ 
mană. Debarcările au isbutit numai unde s-au produs complicităţile franceze sau trădările 
italiene. în ce priveşte campaniile viitoare, atât Londra, cât şi Washingtonul avertizează 
insistent pe-ai lor că răsboiul va fi lung şi mult mai crâncen decât până acum. Dar ce însem¬ 
nează aceasta decât recunoaşterea formidabilei forţe germane în stare să facă singură faţă 
oricăror adversităţi? Dacă totuşi anglo-americanii ar sări peste Balcani ca să ajungă până la 
noi, pentru a face plăcere anglofililor noştri, ce-ar mai rămâne dintr-o Românie ajunsă tea¬ 
tru de răsboi, ca o a doua Italie, nimicită de carele de asalt ale beligeranţilor? Cum această 
ipoteză e cea mai puţin probabilă, singura forţă de temut e cea bolşevică. O Rusie biruitoare 
n-ar renunţa pentru nimic în lume nici la dominaţia peninsulei balcanice şi nici la revoluţia 
mondială. Ea nu luptă de dragul plutocraţiei britanice; şi un proletariat îmbătat de victorie 
va fi pretutindeni mai puternic decât o burghezie dolofană şi molâie. lată o serie de probleme 
a căror cheie transformă credinţa în generozitatea britanică a anglofililor într-o adevărată 
crimă de trădare a ţării româneşti. Răsboiul în care suntem încleştaţi îşi are legile lui drastice. 
Cine le calcă, e sancţionat imediat. Isbutind să trădeze, el nu ajunge decât batjocura adversa¬ 
rului şi dispreţul lumii întregi. 

Dar e oare greu de observat că acest mod de a gândi, de a vorbi şi de a lucra, pe care 
am căutat să-l demascăm în feluritele lui sinuozităţi, seamănă aidoma cu felul de a gândi, de 
a vorbi şi de a lucra al evreilor? Aceiaşi oameni de ieri, tovarăşi de politică şi de afaceri cu 
evreii, se întâlnesc azi în aceeaşi identitate de păreri şi de acţiune. E de la sine înţeles că evreii 
doresc o prăbuşire a răsboiului nostru, lucru pentru care iudaismul de pretutindeni şi-a pus 
în joc toate forţele şi toate mijloacele. Dacă triumful Germaniei va însemna, după decla¬ 
raţiile lui Adolf Hitler, eliminarea ultimului evreu din Europa, un eşec al puterii germane ar 
însemna, dimpotrivă, reîntronarea dominaţiei iudaice, care s-ar simţi tot atât de bine fieîntr- 
un regim comunist, fie într-un regim democratic. Singur naţionalismul adevărat 
incomodează rassa lui Israel. în răsboiul acesta, în care se înfruntă concepţii politice antino¬ 
mice, în care se ciocnesc interese naţionale şi continentale, în care se încaieră imperialisme 
economice, se bat concomitent doctrine rassialeîn care iudaismul şi antisemitismul tind către 
o soluţie definitivă, într-un fel sau altul, a unui conflict ce durează de două mii de ani. E sim¬ 
plu, deci, că orice neevreu, care lucrează pentru triumful iudaismului, lucrează de fapt pen- 


tru subjugarea propriei sale naţiuni. Dezertorii morali, care până deunăzi erau călăii puter¬ 
nici ai naţionalismului antisemit, mergând astăzi în acelaşi ritm cu evreii, nu fac altă ispravă 
decât să arunce bolovani în drumul spre libertate al neamului românesc. Anglofilia lor e tot 
una cu filoiudaismul lor. Antinaţionalismul lor e tot una cu aversiunea faţă de naţional- 
socialismul german. 

Oamenii aceştia, care murmură la toate colţurile împotriva colaborării cu Germania şi 
care otrăvesc sufletele cu svonurile cele mai bizare, se prefac a fi foarte îngrijoraţi de liberta¬ 
tea internă a statului nostru, stingherită de prezenţa camarazilor alături de care ducem 
răsboiul. Ei uită că în regimul democratic România ajunsese un fel de paşalâc al forţelor 
făţişe şi oculte ce conduceau Liga Naţiunilor de la Geneva: anchete internaţionale peste 
anchete, controale peste controale, reclamaţii şi procese interminabile la Geneva, toate aces¬ 
tea culminând în dictatura financiară exercitată asupra statului. A fost o vreme când ministe¬ 
rul nistru de'finanţe nu putea face nimic fără viza dictatorului trimis de Liga Naţiunilor. 
Trăiam cu iluzia libertăţii sub teroarea internaţională abia camuflată. Colaborarea cu Ger¬ 
mania ne-a salvat de jugul acestei dictaturi. Niciodată România n-a avut un guvern cu 
mâinile mai libere ca astăzi. Dacă în domeniul economic s-a făcut o uriaşă operă de eliminare 
a paraziţilor străini şi de introducere a atâtor forţe româneşti în producţie şi în comerţ, 
această libertate am avut-o prin colaborarea cu Germania. Dacă în domeniul spiritual, cul¬ 
tura românească a fost purificată de microbii putrefacţiei morale, această libertate a avut-o 
prin colaborarea cu Germania. însănătoşirea organismului românesc, aşa cum a 
preconizat-o doctrina naţionalistă, n-ar fi fost cu putinţă fără sprijinul unei mari puteri ca 
Germania, care ea singură s-a ştiut în stare să înfrunte presiunile internaţionale, ce ne intimi¬ 
dau pe noi. De n-ar fi fost exemplul şi reazimul moral al Germaniei, nici unul din postulatele 
naţionalismului nu s-ar fi realizat în România. Noi ca orice ţară de măsura noastră, nu sun¬ 
tem o putere de primul ordin, ca să putem rezista tuturor constrângerilor din afară. Locul 
nostru însă este şi trebuie să fie lângă acele mari puteri capabile să înlesnească întruparea 
unei concepţii de viaţă isvorâtă din cel mai pur suflet românesc. Suntem în stare de răsboi, 
când restricţiile de tot felul capătă o asprime greu de suportat. Dar cei care suntem obligaţi să 
călătorim peste hotare şi să comparăm restricţiile din orice ţară voiţi cu cele de la noi, putem 
mărturisi că o singură oază a bunei stări a mai rămas în Europa şi aceasta e România. Viaţa 
din Germania, limitată la strictul necesar, e un adevărat ascetism faţă de luxul şi de beşugul 
românesc. Unde este atunci spoliaţia pe care ar exercita-o germanii în România, svon care 
persistă pretutindeni fără să fie controlat şi pe care îl răspândesc sistematic evreii şi anglofilii, 
pentru a învenina spiritul public şi a-1 abate de la marile îndatoriri naţionale? 

Există, într-adevăr, în firea noastră românească, pe lângă atâtea însuşiri minunate, o 
trăsătură de uşurătate, dacă nu chiar de neseriozitate. Ne place critica şi o cultivăm până la 
exces, fără să aprofundăm natura lucrurilor criticate. Aplaudăm bârfeala şi refuzăm să 
cunoaştem adevărul. Această înclinare poate să fie amuzantă când se desvoltă într-un anumit 
gen literar sau mai ales în ziaristică. Dar ea poate deveni o primejdie când luăm în deşert 
lucrurile mari şi grave în care e angajat însuşi destinul nostru ca neam. A sta la adăpost şi a 
bârfi răsboiul, când sute de mii de tineri îşi dau vlaga şi sângele pentru salvarea românismu¬ 
lui, e o uşurătate incalificabilă, care atinge sacrilegiul. Toate svonurile ticăloase, ce curg ca 
ploaia torenţială din gâtlejul aşa-zişilor domni bine informaţi, şi toată politica prelinsă cu 
ipocrită îngrijorare împotriva direcţiei liniare a statului nu constituie altceva decât o gravă 
ofensă adusă sfintelor şi uriaşelor sacrificii de pe câmpul de luptă. 

în braţul soldaţilor e destinul României, iar nu în gura flecară a dezertorilor morali. 


Bucovina şi Basarabia, sfârtecate din carnea patriei prin vina lor şi sub înalta garanţie a 
Marii Britanii, n-au fost mântuite de rândaşii sinagogii, ci de flăcăii care au luat moartea în 
piept cu inimile arse în jarul dragostei de ţară. Ei sunt os din osul nostru, dar alături de ei 
sunt şi germani. Sângele lor din două naţii s-a înfrăţit în pământul nostru. Cum am putea să 
ridicăm cuvânt de impietate faţă de acest sacrificiu german adus pentru noi? Veacuri de vea¬ 
curi noi am sângerat pentru alţii, dar e un lucru cu desăvârşire nou ca un neam străin să 
sângereze pentru noi. Orice s-ar întâmpla mâine, această înfrăţire în moarte pentru libertatea 
noastră va intra pentru totdeauna în legenda de aur a românismului. Frumoasă ca un mira¬ 
col, niciodată n-o vom putea uita. Sentimentul recunoştinţei e cu atât mai adânc în acest 
popor sănătos la inimă, cu cât puternicii lumii au fost mai cruzi faţă de noi, iar binefacerile 
lor mai rare decât stelele în amiază. Dar aburul acestei înfrăţiri cu sângele nostru ne spune 
odată mai mult să răsboiul în care ne-am încleştat e unul şi indivizibil, oricare ar fi capătul 
lui. Soarta noastră e soarta Germaniei. Onoarea noastră e onoarea Germaniei. Oricare alt 
drum afară de acesta ne-ar duce la ruină şi la ruşine. Dramatică e ruina unui stat, dar cel mai 
tragic lucru din lume e prăbuşirea morală a unui popor. Căci popoarele nu trăiesc pentru tru¬ 
pul lor, ci pentru marile valori morale, pe care isbutesc să le înscrie în cerul istoriei. Iar între 
lucrurile triste ce ne-a fost dat să le trăim în această vreme de crivăţ, a verificărilor, cel mai 
trist dintre toate a fost acela de a vedea popoare de mare strălucire istorică, popoare scumpe 
sufletului românesc, pierzându-şi onoarea. 

Am citit zilele acestea noua carte a scriitorului francez Jacques Chardonne: Le ciel de 
Nieflheim. O carte de amare mărturisiri ale unui convertit. Jacques Chardonne 110 vine de 
dincolo de bariera naţionalistă. Catastrofa ţării sale l-a forţat să-şi revizuiască ideile şi să 
adere la noua ordine europeană aşa cum o concepe Germania. Ce tristeţe să citeşti la un scrii¬ 
tor francez aceste rânduri ce fixează haosul moral în care s-a prăbuşit un mare popor: «în 
aceste vremuri de confuzie - scrie Chardonne -, nimeni nu ştie în Franţa unde se găseşte 
onoarea; toată lumea e proscrisă, de unii sau de ceilalţi; trădătorii sunt în toate taberele. Se 
aşteaptă ca istoria să hotărască cine a vândut patria şi cine a slujit-o.» Iată, mi-am zis citind, 
în ce haos vor să ne arunce dezertorii morali, care lucrează la prăbuşirea sufletului românesc. 
Jacques Chardonne e frământat de viitorul Europei în cazul celor trei ipoteze: dacă ar 
învinge americanii, dacă ar învinge ruşii sau dacă ar învinge germanii. «Victoria americanilor 
- zice el - ar fi hegemonia celei mai goale civilizaţii din câte au apărut pe pământ.» Cei care 
nădăjduiesc în mântuirea americană se vor pomeni cu «un sindicat de financiari» care nu vor 
aduce altceva decât gangsterizarea Europei. Dacă ar învinge ruşii, continentul întreg s-ar 
afunda într-o lungă noapte proletară. Chardonne adaugă aceste rânduri ce par scrise înadins 
şi pentru dezertorii noştri morali: «Se poate crede în Franţa că ruşii se vor opri la un gest al 
americanilor şi că noi vom fi guvernaţi de comunişti domoliţi, prea puţin diferiţi de foştii 
noştri miniştri? înşelăciunea e posibilă. Dar ea va fi scurtă.» Pentru că despotismul şi fana¬ 
tismul slav, îndrumat de totdeauna împotriva Europei, va ruina geniul european şi va sfârşi 
prin gonirea anglo-americanilor de pe continent. 

Singura ipoteză salvatoare i se pare autorului francez biruinţa Germaniei. în ultimii 
ani, el a vizitat îndelung Marele Reich, i-a cunoscut îndeaproape personalităţile proemi¬ 
nente, a cercetat instituţiile naţional-socialiste şi s-a familiarizat cu noul spirit ce animă zeci 
de milioane de germani. Cartea lui Jacques Chardonne e cea mai înflăcărată apologie pe care 
un francez, îndurerat de soarta patriei sale şi chinuit să afle o soluţie, o poate face naţional- 
socialismului. în tragicul impas al lumii vechi, naţional-socialismul german e singura 
formulă salvatoare, capabilă să restabilească un echilibru în viaţa socială şi o armonie între 


popoarele continentului. Spre deosebire de Stalin, care a doborât întreaga viaţă a Rusiei la 
nivelul mizeriei populare, Adolf Hitler a ridicat pe omul de jos din mizerie la nivelul unei 
vieţi superioare. «Hitler - scrie Chardonne - a convertit cel mai puternic proletariat din 
Europa la o formă de viaţă superioară comunismului; el a unit laolaltă frânturile societăţii ce 
păreau de neîmpăcat; el a întemeiat o comunitate armonioasă, care admite ceea ce este esen¬ 
ţial în cultura din trecut, acordând tot ce e cu putinţă poporului. Această imensă cucerire 
morală şi socială, care îngăduie Europei să-şi păstreze varietatea şi caracterul de-a lungul 
transformărilor ce se impun, sau va fi menţinută de germani, sau va fi înlocuită de comu¬ 
nism.» Această sinteză revoluţionară, prin urmare, între vechile cuceriri ale civilizaţiei euro¬ 
pene şi aspiraţiile legitime ale mulţimii, această amplă arhitectură socială a naţiunii, care e 
naţional-socialismul, apare în ochii orbi la început ai lui Jacques Chardonne şi ai multor 
francezi treziţi din letargia democrată ca singura soluţie capabilă să lichideze tulburările 
anarhice eventuale. Ea ar fi ordinea europeană în sens vertical sociologic. în ce priveşte 
raporturile dintre naţiuni, autorul francez aprobă cu aceeaşi convingere concepţia simfonică 
germană, după care orice naţiune e înzestrată cu un geniu specific, iar din armonizarea tutu¬ 
ror rezultă ansamblul culturii şi civilizaţiei europene. 

Aceasta ar fi mâine ordinea continentală în sens orizontal sau internaţional pe care ar 
garanta-o Germania biruitoare. Căci, într-adevăr, după tristul coborământ francez, singurul 
soldat de pază al Europei a rămas cel german. Popor mai numeros decât oricare altul, 
ocupând inima continentului, dispunând de geniul cugetării şi al tehnicii, animat de gigantica 
voinţă a vieţii organizate şi răsboinic cum numai romanii au fost pe vremuri, Germania are 
azi în lume greaua misiune de a salva viaţa şi spiritul european. Bătrânul continent, care a 
dat pământului sensul superior al existenţei omeneşti, bătrânul continent unde omul s-a 
putut desvolta deplin sorbind lamura culturii antice şi a duhului creştin, fuzionate şi sporite 
de geniul creator al popoarelor, se găseşte astăzi luat cu asalt de cele două barbarii civilizate, 
americanismul apusean şi slavismul asiatic. 

Din apus atacă barbarul mecanizat unilateral, pentru care esenţa vieţii stă în aurul din 
bancă. Din răsărit atacă celălalt barbar, mecanizat tot aşa de unilateral, dar în sensul desper¬ 
sonalizării şi al robiei de stat. Atât gangsterizarea, cât şi proletarizarea Europei ar însemna 
nimicirea omului ca personalitate deplină, a omului înflorit sub cerul creştin în toate 
facultăţile lui, dilatate la maximum de puterea sufletească a culturii şi de înlesnirile civili¬ 
zaţiei materiale. Oricine îşi dă seama de acest adevăr, oricine participă la această Europă a 
bunurilor spirituale primejduite e imposibil să nu adere la marea şi greaua misiune pe care o 
are Germania în acest răsboi. 

De câte ori vine vestea unei noi grozăvii, cu oraşe integral desfiinţate, cu monumente 
celebre şi altare creştine sfărâmate, cu mii şi mii de copii, de femei şi de bătrâni omorâţi, ne 
dăm seama de fiara apocaliptică a barbariei şi compătimim cu victimele, care tac parte din 
lumea noastră şi din comorile noastre spirituale. Dacă pacea şi fericirea nu ne-au unit, vârte¬ 
jul acestor nenorociri e de natură să facă din conştiinţa europeană o realitate trăind în orice 
om şi din sentimentul solidarităţii o invincibilă putere de apărare. 

Ce ar fi, într-adevăr, această solidaritate, dacă popoarele europene, care au stat 
împotriva Germaniei, ca instrumente ale barbariei din apus şi din răsărit, s-ar fi unit sub fla¬ 
mura germană pentru a salva continentul?... Ce-ar fi fost dacă numai Franţa, victima pro¬ 
priei democraţii, s-ar fi unit cu Germania, după cum o dorea Adolf Hitler şi după cum o 
recunosc tardiv atâţia francezi?... Europa e tezaurul spiritual al omenirii, iar Germania a 
rămas singurul paznic, jur-împrejur, al acestui tezaur. 


Dintre toate ţările, noi îi stăm cu deosebire alături. Porunca de a păzi acest tezaur am 
înţeles-o mai bine ca alţii, am executat-o mai eroic decât alţii. Această rară şi superioară 
onoare, câştigată cu jertfa sângelui bărbătesc, e recunoscută de toate popoarele Europei, 
învinse ori beligerante. Nu e nevoie să ne umflăm pieptul pentru a şti că numele de român 
niciodată n-a circulat în lume cu strălucirea pe care o are azi. De la Mircea cel Bătrân 
încoace, istoria noastră e o cetate a Europei, ruinată mereu, dar mereu înnoită, aici, în 
vecinătatea Constantinopolei, care, fiind una din cheile vieţii mondiale, provoacă fără să 
vrea tragicele încăierări de popoare, ce se răsfrâng în primul rând asupra noastră. Dacă în 
trecut prea rareori ne-au venit recunoaşteri din apusul european, în răsboiul actual sacrificiul 
şi eroismul nostru au atins o culme ce nu poate fi ignorată. Se pot ruina oraşe, se pot prăbuşi 
state, dar e cu neputinţă să dispară din lume conştiinţa morală, sensibilă la valorile supe¬ 
rioare ale spiritului, cum sunt acelea pe care le-au creat înţelepciunea noastră politică şi 
braţul soldatului nostru. Neamurile sunt vrednice să trăiască pe pământ atâta vreme cât isbu- 
tesc să-şi proiecteze chipul sufletesc pe cerul acestor valori morale. E imposibil ca recunoaş¬ 
terea de care ne bucurăm în ordinea morală să nu ne aducă după sine recunoaşterea din ordi¬ 
nea politică, după care flămânzeşte românismul integral. în cerul oricât de scăzut al politicii 
etot atât de viu principiul Domnului nostru Isus Hristos: «Căutaţi mai întâi împărăţia ceru¬ 
rilor şi toate celelalte vi se vor adăuga vouă...» 


Prietenie şi luptă. Buletinul Asociaţiei Româno-Germane, nr. 8/noiembrie 1943. 


